Serveis de l'escola - FEDAC Vic\nL’oferta educativa de FEDAC Vic es complementa amb tot un conjunt de serveis i activitats, amb l’objectiu de presentar a les famílies i als alumnes una oferta integral en línia amb el projecte educatiu de centre.\nA l’escola tenim cuina pròpia. Cada dia hi elaborem menús casolans segons les pautes d’una dietista amb l’objectiu d’oferir una alimentació variada i equilibrada per satisfer correctament les necessitats nutricials dels alumnes. L’escola compta amb dos menjadors per als alumnes, ubicats a la planta baixa i al costat de la cuina: el menjador d’ESO, amb capacitat per a uns 90 nois i noies; i el menjador d'infantil i primària, amb una capacitat de 220 infants. Un equip de monitors s’encarrega del servei de migdia: serveix el dinar, controla el menjador, ajuda els més petitons i els ensenya a utilitzar correctament els coberts i a adoptar uns bons hàbits d’alimentació i de comportament.\nOferim un servei d’acollida a partir de les 7:45h del matí per a les famílies dels alumnes d’educació infantil i primària que necessiten deixar els seus fills a l’escola abans de les 9h. Durant aquesta estona lúdica, els alumnes poden jugar amb jocs de taula, pintar o acabar deures, en cas que sigui necessari.\nLa compra de les diferents peces del xandall, així com de la bata, es pot fer a través del portal de l’empresa ROMPODA. Un cop feta la comanda, podreu recollir el paquet a l’escola.\nDisposem del servei d’assessorament psicopedagògic, format per un equip de tres psicopedagogues que donen resposta a qualsevol demanda o necessitat relacionada amb l’aprenentatge o l’evolució emocional dels alumnes.\nL’equip psicopedagògic de FEDAC Vic treballa estretament amb les direccions pedagògiques de les tres etapes educatives de l’escola, dins la Comissió d’Atenció a la Diversitat (CAD).\nAquest servei complementa el seguiment del procés de desenvolupament personal i acadèmic que cada tutor realitza amb els alumnes a l’aula.\nParticipem en un programa d’incorporació d’auxiliars de conversa en llengua anglesa a l’escola. Aquest programa permet que joves procedents de països de parla anglesa s’integrin en activitats a l’aula per ajudar els alumnes a millorar la competència comunicativa en anglès, tot donant suport als mestres d’aquesta àrea.\nEls grups CREC són l’esplai de la FEDAC: un espai humà i cristià on animadors i joves viuen una experiència d’amistat en grup en el marc de trobades, sortides o colònies. Els grups CREC formen part de la pastoral de la FEDAC i estan oberts a nois i noies de dins i fora la FEDAC.\nLes activitats coescolars es realitzen fora de l’horari escolar, i estan obertes tant a alumnes de la FEDAC com d’altres escoles de la població.\nDurant aquest curs 2019/2020, a FEDAC Vic oferim les següents activitats coescolars:\nActivitats esportives: patinatge artístic, futbol sala, bàsquet\nActivitats culturals: anglès, Masterchef, robòtica\nEducació en el lleure: Grups CREC\nActivitats coescolars 20-21.png\nCasal d’estiu “Fun and learn”\nDurant els mesos de juliol i agost, oferim un casal d’estiu en anglès per als nens i nenes d’educació infantil, primària i primer cicle de secundària. El casal d’estiu és obert a tothom, tant a alumnes de la FEDAC com d’altres escoles.\nMés informació https://www.funandlearn.com


Arnau s'enfronta amb Odalric; l'acusa de voler-lo matar i de la mort del comte. No en té cap prova, però, a partir d'aquí, l'odi entre els dos cunyats és inevitable. Arnau, seguint els ensenyaments del noble Yazid, es preocupa de les seves terres, les fa produir i dóna dret als pagesos. Les innovacions són mal vistes pels altres nobles i, fins i tot, per l'abat Ató.\nOdalric contracta Mamburg, una mena de mercenari, perquè espiï tots els moviments d'Arnau. Veu amb disgust com Arnau és cada dia més popular entre la població. Ajudat per l'abadessa i per Mamburg, li posa paranys per desprestigiar-lo.\nMentrestant, Arnau aconsegueix descobrir on s'amaga l'Elna, la treu del convent, abandona la dona i les filles i se'n va a viure amb ella.\nGarsa ja no pot continuar fent creure a Odalric que està embarassada i va a veure la bruixa perquè l'ajudi. La bruixa li fa veure que si no s'ha quedat embarassada no és per culpa seva, sinó del marit. Garsa troba en Mamburg l'home idoni per quedar embarassada.\nTambé Odalric visita Agra. Vol saber com defensar-se d'Arnau sense despertar sospites. Agra l'avisa que no vessi sang del seu cunyat si no vol que el fill que Garsa porta al ventre neixi mort. Li aconsella que l'única manera de desfer-se d'Arnau és amb la mentida.


NO HI HA OUS: de juliol 2013\nPa al forn\nUn altre gran clàssic de la iaia Pepa.\nLa gent gran ho sabien molt bé que de menjar no se'n llença ni mica, i sempre ens fa aquesta simple recepta com aperitiu en lloc d'unes patates xips, o de rosquilletes, però el podeu utilitzar també com a base d'unes torradetes en anxova, el maridatge del pimentó roig en l'anxova us el recomano, queda espectacular!\n- Pimentó roig en pols\n- Oli i aigua\n- Partir la barra de pa per la meitat i a trossets mes o menys iguals\n- Remullar el pa amb aigua, però que no arribe a desfer-se\n- Treure l'aigua sobrant del pa, ajudant-mos en les mans, escorre'l bé.\n- Posar-lo en una safata de forn i tirar per sobre abundant pimentó roig en pols i un bon xorret d'oli.\n- Precalentar el forn a 200ºC\n- Enfornar la safata uns 30 min, fins que quedi cruixent com una rosquilleta.\n- Ja teniu llest un simple aperitiu o la base per unes torradetes, jo vos asseguro que sol ja està boníssim!!!\n1- Remullar el pa\n2- Posar al pa pebre roig i oli\n3- Enfornar el pa\n4- Torradeta d'anxoves\nPublicat per Gisela Sanz a 13:55 6 comentaris:\nEtiquetes de comentaris: - Aperitius, - Entrants\nSopa de tomaca en crostons de sardina de casco\nAvui m'han regalat dos sardines de casco. Feia molts anys que no en menjava, bé fa poc va estar en forma de gelat, si si, gelat de sardina de casco, i no podia ser a un altre lloc, que a Les Moles d'Ulldecona.\nNo sabia que fer en de les sardines i menys ara en esta calor, així que he aprofitat a posar-les a la meva sopa de tomaca, i el resultat m'ha agradat tant que el volia compartir-ho en vatros, avore si us atraviu en este producte tant antic que molts segur que no haureu provat mai.\n- Avui sardina de casco però també ho faig amb;alfàbrega, julivert o crostons de pa per sobre de la sopa.\nSardines de casco\n- Pelar els tomàquets, si són prou madurs es pelen fàcilment, sinó es millor escaldar-los.\n- Treure la part on estan les llavors i quedar-mos sols en la molla.\n- Triturar el tomàquet amb el túrmix molta estona fins que estigui ben fi.\n- Incorporar sal i oli al gust, servir molt fred.\n- Avui li he posat uns crostonets de sardina, que prèviament he netejat i he tallat a daus i l'he fregit amb poc oli fins que quedin cruixents.\nTomaca cor de bou\nAquesta tomaca es ideal per fer aquest plat, ja que té una textura farinosa i no fa falta posar-hi pa.\nPublicat per Gisela Sanz a 12:39 2 comentaris:\nEtiquetes de comentaris: - Aperitius, - Diet, - Primers, Amanida, Verdures


Formació de CoDesenvolupament per a Entitats d'Immigrants\nAquest projecte consisteix en ampliar i millorar les capacitats tècniques de les persones que treballen (voluntàries o contractades) a associacions formades per persones immigrades. Per a tal fi, presentem un Pla de Formació en gestió associativa, amb l’objectiu d’enfortir tant a aquestes persones com a les organitzacions a les quals estan vinculades, ja que creiem que la formació és una eina bàsica per a la consecució d’organitzacions més eficaces i de qualitat.\nCada formació comptarà amb dues ponències de bones pràctiques a càrrec de dues organitzacions que treballin en codesenvolupament.\nFormació presencial:16 hores distribuïdes al llarg de 4 sessions de 4 hores cada una, en horari de 16-20 hores\nFormació on-line: Durant 15 dies l’organització podrà accedir a la formació i desenvolupar els mòduls teòrics i pràctics així com comptar amb el suport d’una persona formadora. Els continguts formatius es poden desenvolupar en 16 hores.\n• Gestió de projectes de codesenvolupament: Identificació\n• Gestió de projectes de codesenvolupament: Formulació i execució\n• Gestió de projectes de codesenvolupament: Avaluació i justificació\n• Treball en xarxa i gestió participativa


Setmana de la igualtat, canviem de paradigma - ESCI-UPF News\nSetmana de la igualtat, canviem de paradigma\nCarla Altés, 08/03/2019\nElisabet Dubé, Anna Petrus i Esther Vera durant la xerrada "Women's talk" a la UPF. Foto: Arxiu ESCI-UPF\nFa dues setmanes, em vaig assabentar que la UPF organitzava activitats amb motiu del Dia Internacional de la Dona i amb l'objectiu de sensibilitzar la comunitat universitària. Sóc estudiant de Negocis i Màrqueting Internacionals i, tot i que hauria de ser evident, m'interessa el feminisme i aprendre tant com pugui sobre aquest.\nL’horari de classes ha coincidit amb moltes de les xerrades de la UPF i els exàmens finals estan girant la cantonada. Tot i que no he anat a tantes xerrades com m’havia plantejat en un principi, compartiré les idees amb les quals m’he quedat després d’escoltar a quatre dones meravelloses.\nA la primera xerrada, anomenada «Womens talk», Elisabet Dubé i Anna Petrus, van parlar sobre DonesVisuals, el projecte que dirigeixen i que té l’objectiu de donar visibilitat i força a les dones del sector audiovisual perquè arribin a càrrecs de producció, direcció i guió que, malauradament, tenen un biaix de gènere molt marcat. No obstant això, el missatge que van transmetre va anar molt més enllà del seu col·lectiu.\nÉs evident que, sense anar més enrere dels últims 10 anys, les constants transformacions socials ens sacsegen i intenten fer-se un lloc dins els nostres ideals i paradigmes. Les transformacions estructurals, però, no són tan ràpides. Aixecar allò que qüestiona el patriarcat no és una tasca fàcil. És molt més fàcil tenir càrrecs de responsabilitat que de decisió i abandonar aquests últims per a donar lloc a la paritat de gènere, és una tasca que no es realitza amb gust: qui té el poder rarament el cedeix. La igualtat d’oportunitats, si no es fomenta des de l’estructura, no és genuïna.\nDe la mateixa manera, entendre els valors com inamovibles i constitutius en lloc de qualitats obertes a la reflexió, fa que l’assumpció de posicions d’inseguretat i l’acomplexament de les mateixes capacitats sigui intrínsec en moltes dones. Hi ha una forta manca de referents i històries i, sense representació plena d’aquest gènere en sectors concrets, no podem apel·lar a la igualtat.\nA la mateixa xerrada, Esther Vera, directora del diari Ara, va començar parlant de com entén el feminisme: «No hem de parlar d’homes o dones, sinó de persones amb valors disposades a crear una societat diferent». Sí, tots tenim l’oportunitat de defensar els valors de la societat que aspirem a tenir, ja que en el cas de les dones el dret a ser escoltada no hi és sempre (la visió patriarcal està contínuament present), i s’ha de fomentar la cooperació i associació amb persones que comparteixen els mateixos valors. D’aquesta manera aconseguirem que arribar a les elits de decisió sigui cada cop més fàcil (i que, finalment, estigui normalitzat).\nPer últim, a la xerrada anomenada “Economía feminista: de la teoría a la huelga” de Marina Sánchez Cid (economista i activista feminista) vaig aprendre moltes coses. Tal i com va fer ella, estic estudiant un grau on la majoria d’assignatures tenen un caire econòmic i, s’ensenyen principalment amb un punt de vista neoclàssic, és a dir, no es relacionen amb altres disciplines com tampoc es dóna l’opció de considerar corrents de pensament diferents.\nTal i com va dir Sánchez Cid, entenem (erròniament) l’economia com tot allò que té a veure amb els diners, relacionem estretament el concepte amb política i ens oblidem que, en el seu origen, economia significava «administració de la casa». El definitori de l’economia no són els diners; la majoria d’esferes que són necessàries per a la vida (aquelles que comprenen l’immaterial i el relacional) no estan mediatitzades per xifres monetàries. És un tòpic, però l’essencial és intangible.\nAra bé, aquesta percepció neoclàssica, liberal i individualista que comporta l’economia s’hauria de canviar per la de benestar col·lectiu. Com és evident, la introducció de la dona al món laboral va significar una gran revolució, però considerant que ha anat acompanyada d’una perpetuació de la feminització de la dona a la llar (per realitzar tasques domèstiques i tenir cura de les persones vulnerables), l’únic que s’ha aconseguit és crear una càrrega de feina excessiva i fer encara més evident el fallit intent de conciliació.\nDe manera general, s’accepta i normalitza el que ja s’ha aconseguit. I amb això expresso que es necessita un canvi de paradigma, potenciar el diàleg, actuar i insistir. Dir les coses no és suficient perquè es facin efectives i, sobretot, m’agradaria recordar que no voler formar part de la solució significa formar part del problema.\nNo recordo quan, qui ni què va fer que m’interessés pel feminisme, però dono gràcies a totes les dones que formen part de la meva vida, que m’inspiren, em deixen aprendre d’elles i m’envolten amb sororitat. Dono gràcies per formar part d’aquesta lluita, per estar més a prop d’un món que ara mateix sembla utòpic i, per damunt de tot, per tenir present que encara queda molt camí per fer.


Captivada per uns Dracs màgics\nAquesta història no té a veure amb en Puff, el drac màgic que vivia al fons del mar, ni amb el drac de la llegenda de Sant Jordi, que revifarà de nou ben aviat. Els dracs que em van captivar fa pocs dies són uns altres. Vesteixen de groc i habiten la corba sud del Palau Blaugrana els dies de partit. La seva màgia i la seva força són tan irresistibles que no cal que et mirin ni que et toquin. Acudeixen al Palau en comitiva i la intensitat creixent dels seus càntics, a mesura que es van atansant, és suficient perquè es produeixi l’encanteri. Encara no havien arribat i ja em tenien rendida.\nVaig poder constatar, una vegada més, que estem plens d’idees prefixades i d’estereotips, i que prejutgem les persones i les coses des de la més absoluta desconeixença. Als que fan coses diferents de les que fem la majoria i són capaços d’estar-se un partit sencer cantant i saltant, com fan ells, els tenim per eixelebrats o per una mica tocats del bolet. Si això és estar xaveta, sol·licito ser admesa al club dels xavetes. Només calia donar un cop d’ull a la resta de les grades per comprovar que els suposadament guillats s’ho estaven passant força més bé que els aparentment entenimentats. Fins i tot quan la situació es va posar una mica magra, la festa i l’animació seguien sent més importants que el resultat. La seva alegria contagiosa va obrar el miracle que mantingués els meus ànims intactes quan el rival del Barça -ni més ni menys que el Madrid- es va situar sis punts per davant nostre en l’últim quart.\nEm va cridar l’atenció un manifest component tribal, d’identificació i pertinença a uns colors i a una identitat, impecablement expressat. Entregar-se en cos i ànima, i de principi a fi, a l’animació del propi equip, en comptes d’anar contra el rival, i fer-se presents a través dels càntics i no dels insults, és més propi de sensibilitats refinades que de patrons de comportament primitius. Tots els camps i pistes d’esports base de casa nostra s’haurien d’omplir de Dracs màgics que obrin aquest mateix encanteri i encomanin aquest tarannà fantàstic als pares i mares que perden la xaveta -aquests sí que la perden- en els partits dels seus fills.\nUs ho confesso, estimats Dracs. Vosaltres us vau enamorar del Barça i jo em vaig enamorar de vosaltres.


Avís legal - Societat Catalana de Neurocirurgia\nLa Societat Catalana de Neurocirurgia posa aquesta web a la disposició dels usuaris d’Internet amb la finalitat de proporcionar informació sobre els serveis oferts per la Societat, així com per permetre als usuaris realitzar qualsevol tipus de consulta o suggeriment a través de correu postal a l’adreça a dalt indicada o a través d’aquesta pàgina web.\nEls criteris seguits per la Societat Catalana de Neurocirurgia respecte a la utilització de les dades personals facilitades lliure i voluntàriament pels usuaris són els que s’esmenten en la seva Política de Privadesa.\nSocietat Catalana de Neurocirurgia podrà efectuar, a qualsevol moment i sense necessitat de previ avís, modificacions i actualitzacions sobre la informació continguda en aquest lloc web o en la seva configuració o presentació. En conseqüència, no garanteix la plena eficàcia de la seva pàgina web ni la inexistència d’alguns errors. Es compromet a modificar el seu lloc web quan les circumstàncies tècniques i organitzatives ho estimin oportú i en la major brevetat possible.\nDe la mateixa manera, el titular d’aquest lloc web no es responsabilitza dels danys directes o indirectes que puguin derivar-se de l’ús de la pàgina web o els seus continguts. Tampoc es fa responsable dels danys informàtics que poguessin ocasionar a l’usuari visitant l’accés als continguts d’aquest lloc.\nNo controla ni garanteix l’absència de virus ni d’altres elements en els continguts que puguin produir alteracions en el seu sistema informàtic (programari i maquinari) o en els documents electrònics i fitxers emmagatzemats en el seu sistema informàtic.\nL’usuari es compromet a utilitzar el web i els seus continguts correctament. Queda prohibit l’ús de la pàgina web amb finalitats il·lícites o lesives contra la Societat Catalana de Neurocirurgia o qualsevol tercer, o aquells que puguin causar perjudici o impedir el normal funcionament del web. Si contravé la legislació vigent, la bona fe, usos, costums o l’ordre públic, l’usuari serà el responsable.\nTot enllaç de tercers a aquest lloc web ha de ser-ho a la seva pàgina principal, quedant expressament prohibits els links profunds, el framing i qualsevol altre aprofitament dels continguts del web a favor de tercers, si no està autoritzat. La funció dels vincles o enllaços que des d’aquesta pàgina s’estableixen a altres llocs web no implica que el Societat Catalana de Neurocirurgia promocioni, avali, garanteixi o recomani aquest lloc web. Aquests vincles s’estableixen per informar a l’usuari d’altres fonts d’informació relacionades amb la matèria. Societat Catalana de Neurocirurgia no exerceix cap control sobre aquests llocs web, ni és responsable del contingut dels mateixos.\nTots els continguts que es mostren en aquest lloc web i especialment, dissenys, textos, logos, marques, botons o qualssevol altres signes susceptibles d’utilització industrial i comercial estan subjectes a drets de propietat intel·lectual i industrial de la Societat Catalana de Neurocirurgia o de tercers.\nEn cas que vulgui formular algun suggeriment o comentari pot contactar amb nosaltres a través d’un correu electrònic a l’adreça a dalt indicada.


Punt mòbil a Sant Genís dels Agudells - Punts Mòbils - Procés participatiu del Programa d'Actuació Municipal (PAM) 2020-2023 - decidim.barcelona\nPunt mòbil a Sant Genís dels Agudells\n02/04/2020 17:41 0 comentaris\n140 140 seguidores Seguir Punt mòbil a Sant Genís dels Agudells\nNombre d'assistents 105\n\nLes tasques del punt mòbil s'han desenvolupat correctament i sense incidències.\nEstem situades a l’entrada del centre cívic amb el carretó, que anem desplaçant per la plaça. Però mentre una va informant a la zona propera al carretó, l’altre es desplaça pels carrers propers facilitant la informació. En general la gent es para i escolta la proposta, no obstant de les 121 persones parades al carrer, 16 s’han negat a escoltar i rebre la informació. Part de la població es mostra incrèdula amb la proposta, mostrant cansament amb temes polítics i desesperança del fet que realment sigui veritat el que se’ls hi proposa. Una altra part es mostren animats i animades a participar i fer propostes, especialment gent entre els 35 i 45 anys, i més especialment dones.\nAvinguda Elias Pages: canviar de lloc els fanals que estan al mig de la vorera per poder passar amb els carrets de compra o nadons\nPlaça Meguidó: posar valla perquè els nens no caiguin de les jardineres\nAvinguda de Jordà: restaurar les voreres\nPipi can Pl Meguidó: reconstruir les tanques perque els gossos no s'escapin\nInforme del punt mòbil pdf 500 KB\nInforme del punt mòbil


Un operari en una factoria utilitzant un toro mecànic.\nActualitzada 02/08/2018 a les 13:47\nL'atur a la demarcació de Tarragona al juliol ha caigut en 210 persones respecte al juny i es va situar en les 42.405 desocupats, el que suposa suma sis mesos de descensos, segons les dades publicades aquest dijous pel Ministeri d'Ocupació i Seguretat Social. Aquesta xifra d'aturats de 42.405 persones és la més baixa des de l'octubre del 2008 (41.021). La caiguda de l'atur de 210 persones és la més baixa que s'ha registrat en aquest mes des del juliol del 2012 quan la desocupació va pujar de 192 persones. En relació amb el juliol de l'any passat, a Tarragona el nombre de persones sense feina s'ha reduït de 1.362 persones, el 3,11% menys, i suposa encadenar 61 mesos de descensos interanuals.\nAl conjunt de Catalunya, el nombre de persones inscrites al juliol a les oficines del Servei d'Ocupació es va situar en 369.124 persones, cosa que suposa 1.068 aturats menys que al juny, el 0,29% menys, segons les dades publicades aquest dijous pel ministeri d'Ocupació i Seguretat Social. Amb aquestes xifres, condicionades a les contractacions del sector turístic per fer front a la temporada d'estiu, Catalunya situa l'atur registrat en quantitats que no es veien des del setembre del 2008, ara fa 10 anys. Tot i això, la disminució de l'atur aquest juliol ha estat la menys intensa que s'ha registrat en aquest mes des del 2012. En relació amb al juliol de l'any passat, la desocupació recula de 18.189 persones, el 4,7% menys, i suposa encadenar 61 mesos de caigudes interanuals de l'atur.\nComenta el contingut : L'atur a la demarcació de Tarragona cau en 210 persones i encadena sis mesos de descensos


Olive Shoulder Bag 12 Kg comprar i ofertes a Traininn\nDescripció Olive Shoulder Bag 12 Kg\nEls moviments dinàmics i balístics es realitzen amb els tirants davanters habituals, però també permeten més opcions d’exercici incorporant les nanses posteriors assegurant una major versatilitat.\nConeixes les característiques que converteixen al Olive Shoulder Bag 12 Kg en un producte únic? Si estàs interessat en Olive Shoulder Bag 12 Kg has de saber que aquest producte està en estoc a la nostra botiga online traininn. A l’extensa col•lecció de Llast segur que trobaràs exactament el material que estàs buscant per practicar el teu esport favorit: fitnes. Aprofita tots els avantatges que t’ofereix traininn i uneix-te a la comunitat esportiva més gran.\nCaracterístiques Olive Shoulder Bag 12 Kg\nTecnologias Olive Shoulder Bag 12 Kg\nSostenibilitat Olive Shoulder Bag 12 Kg


Home Notícies Barça Les seleccions tornen a deixar el Barça sota mínims\nLes seleccions tornen a deixar el Barça sota mínims\nNova data FIFA que provoca que la Ciutat Esportiva del Barça estigui mig buida de jugadors. Fins a 14 futbolistes han marxat amb les seves seleccions i no tornaran fins la propera setmana.\nEspanya s’endú vuit blaugranes (Valdés, Piqué, Puyol, Thiago, Xavi, Busquets, Pedro i Villa) per jugar dos partits classificatoris per a l’Eurocopa. El conjunt de Vicente Del Bosque s’enfrontarà divendres a la República Txeca i dimarts a Escòcia. Dos partits que són un pur tràmit ja que La Roja ja té el bitllet per a l’europeu de l’any vinent.\nLa França d’Abidal encara busca la classificació matemàtica i els ‘blues’ no han volgut deixar ningú fora. Eric Abidal tot i patir una contractura muscular està concentrat amb la seva selecció per jugar dos partits oficials: Albània i Bòsnia. Segurament el lateral es perdi el primer, però l’entrenador francès el farà jugar dimarts en el segon partit.\nL’albiceleste comença el camí cap al Mundial del 2014. Xile –sense Alexis Sánchez- i Veneçuela seran els primers rivals del combinat de Messi i Mascherano. Com en la resta de casos, els partits es jugaran els dies 7 i 11. El ‘14’ del Barça es perdrà el primer partit per sanció i s’incorporarà més tard amb l’Argentina.\nPer la seva part, Seydou Keita estarà amb Mali per jugar un partit de classificació per a la propera Copa d’Àfrica. Dimarts que ve Mali jugarà davant Libèria.\nI com a amfitrió del proper mundial i de la Copa de les Confederacions, el Brasil estarà un temps sense jugar partits oficials. El Brasil jugarà dos amistosos devant Costa Rica i Mèxic, en els que hi seran presents Alves i Adriano.\nPep Guardiola podrà comptar amb tots els seus homes el dijous 13, quan es reprendrà la feina a la Ciutat Esportiva. El Barça podrà començar a preparar el partit de dissabte davant el Racing.\nLectures 1591 vegades per 507 lectors\nPrevious articleCruyff continuarà al capdavant de la selecció catalana\nNext articleEls Gasol al Barça, més ficció que realitat\nLa final madrilenya a la Champions,protagonista a les portades (05/05)\nAquestes són les portades dels principals diaris esportius d’avui,dijous 5 de maig.


Banderola Hola Estiu 2019 - Dommia\nInici / Portfoli / Banderola Hola Estiu 2019\nEl Barri Gòtic de Barcelona ha rebut l'estiu amb les banderoles dissenyades pel nostre estudi de disseny gràfic. Per a aquest projecte hem creat una imatge molt atractiva i suggeridora, diferent dels típics dissenys estiuencs de sol i platja: unes flors de gessamí aromàtiques i embriagadores, lligades a l'imaginari popular a les nits serenes i plàcides de l'estiu.\nEn tractar-se d'una banderola en alçada, hem jugat amb tipografies molt clares, que faciliten la lectura i hem distribuït de forma ordenada, la imatge i el text perquè una sola mirada sigui suficient per a adonar-se del missatge. A més, jugant amb els dos colors principals del disseny, hem integrat el missatge de la banderola en anglès i francès per a acostar-lo, així, als milers de turistes que passegen habitualment per aquest barri de Barcelona.\nLa banderola "Hola Estiu" segueix la mateixa línia gràfica de la banderola "Hola Primavera", encarregada també per Barna Centre, l'Associació de Comerciants del Barri Gòtic, al nostre estudi


Una bella i una bèstia a l’òpera pop ‘Annette’ de Leos Carax - paris-barcelona.com\n20 d'agost de 2021 7 de juliol de 2021 per batalla\nCG CINÉMA INTERNATIONAL | Els participants de la pel·lícula Annette, amb els actors Simon Helberg, Marion Cotillard i Adam Driver, davant, Russell i Ron Mael dels Sparks, darrera, i d’altres cantants del film i el director Leos Carax, de fons amb el barret acompanyat de la seva filla, a l’escena d’obertura\nVICENÇ BATALLA. Com escriuen i componen els Sparks a l’obertura d’Annette, el Festival de Canes 2021 més gegantí per l’acumulació de pel·lícules després d’un any en blanc va donar el seu tret de sortida de la competició en ple mes de juliol amb aquesta òpera pop filmada amb la seva energia i inventiva habitual per Les Carax. Marion Cotillard és la bella i Adam Drive és la bèstia, i enmig hi ha aquesta filla objecte no identificat Annette, en una paràbola a Los Angeles sobre la fama al món artístic en temps moderns oficiat com a una ópera on els personatges s’enamoren, canten i s’autodestruixen gràcies a la música iconoclasta dels veterans germans Ron i Russell Mael. Un altre desafiament reeixit per l’enfant terrible Carax, que assaboreix ara el reconeixement públic. A la inauguració del festival s’hi van congregar, a més, la nord-americana Jodie Foster que va rebre de les mans de Pedro Almodóvar una Palma d’Or d’Honor per la seva carrera, i l’últim guanyador del màxim guardó a Canes el 2019, el sud-coreà Bong Jong-hoo.\nLa trobada entre Leos Carax, que el 2012 va renéixer per a la crítica i els espectadors amb la genial Holy Motors també presentada a Canes (i una altra vegada un Denis Lavant prodigi de la metamorfosi) i el grup històric californià Sparks es remunta al 2013. Des de llavors, ambdues entitats estaven gestant aquest musical, que té més d’òpera onírica filmada que no pas de coreografia cinematogràfica clàssica. Més d’elements màgics del cinema mut que no pas d’escenografia realista. Més de Jean Cocteau (La bella i la bèstia, 1946) que de la recent La La Land (2016), de Damien Chazelle.\nA Holy Motors, Carax utilitzava una cançó dels Sparks, com a fan incondicional que és, i ja introduïa al final de la pel·lícula una meravellosa escena musical amb Kilye Minogue en uns magatzems Lafayette parisencs fantasmes i en reformes. Els germans Mael l’hi van enviar aquesta proposta i, al principi, el realitzador no la volia tirar endavant perquè llibret i cançons li recordaven massa el suïcidi de la seva companya, l’actriu Katerina Gouleba (Pola X, 1999), i pensava que seria contraproduent per a la seva filla, aleshores de nou anys. I no és per falta de ganes d’entrar en el cinema musical si es recorda el memorable tràveling de Lavant a Mauvaise sang (Mala sangre, 1986) sota els ritmes del Modern love de David Bowie. Pel camí, es van quedar projectes amb el mestre Michel Legrand o l’inclassificable Scott Walker.\nEls Sparks, Adam Drive i Marion Cotillard\nCG CINÉMA INTERNATIONAL | El petó inicial d’Adam Driver i Marion Cotillard a Annette, primer film de competició al Festival de Canes 2021\nEls Sparks, que van treure el seu primer àlbum el 1971 i han viscut una carrera més aviat discreta per al gran públic però atapeïda de seguidors il·lustres, de Joy Division i els Pet Shop Boys a Les Rita Mitsouko i Franz Ferdinand, més a Europa que als Estats Units, també havien vist projectes musicals seus avortats amb Jacques Tati i Tim Burton. Finalment i, després de set anys d’anades i vingudes, tots els astres es van alinear al trobar també el finançament necessari amb les figures de Driver i Cotillard en els papers principals. L’un és un altre actor camaleònic (de la sèrie televisiva Girls al cinema d’autor, passant pel rol de Kylo Ren a La guerra de les galaxias) i l’altra demostra el seu caràcter polifacètic i múltiple (com el relleu de Juliette Binoche de la mítica Los amantes del Pont-Neuf, 1991) perquè interpreta ella mateixa les escenes musicals, fins i tot les operístiques. De fet, ambdós canten en directe en una pel·lícula que és musical en un noranta per cent. El tercer en discòrdia és el director d’orquestra de l’òpera, que encarna Simon Helberg.\nDAVID BACHAR | El realitzador francès Leos Carax, amb una filmografia de només sis pel·lícules però selecta\nLa indicació de sortida del film la dona el mateix Carax com a enginyer des d’un estudi on els Sparks estan gravant les cançons amb els actors i, després, surten tots al carrer amb la filla de Carax inclosa. És l’inici d’aquesta òpera pop kitsch que revela el malestar d’un món de vanitats jugant sovint amb l’estètica hiperrealista de la qual el realitzador sempre en treu un resultat sorprenent. Els espectadors assistim a l’òpera o als teatres on Henry McHenry/Driver escenifica els seus monòlegs càustics com ho fan els mateixos espectadors a la pel·lícula convertint-se, a la seva vegada, amb les seves rèpliques, en personatges.\nI el llargmetratge es va decantant progressivament cap a aquesta zona incòmoda fins a transformar-se en un reflex de la toxicitat de les relacions de parella en plena època de denúncia dels abusos masculins del MeToo. Encara que és la professió, en general, qui surt mal parada i, de rebot, les conseqüències que en reben els infants. El monologuista Henry no és capaç d’abandonar el seu cinisme, i Ann Desfranoux/Cotillard no para de morir-se sobre l’escena amb les seves àries, sigui Madame Butterfly o La dama de les camèlies.\nEl musical pot contrariar per aquesta conclusió tan negra del món de la faràndula, però el seu desplegament i la seva visió pertanyen plenament a un cinema que es desmarca dels camins més convencionals. La cinta s’ha estrenat simultàniament a França, arriba el 20 d’agost a l’Estat espanyol i a la mateixa data als Estats Units a Prime Video d’Amazon perquè la plataforma també n’és coproductora. D’altra banda, a finals de juliol surt a França el documental The Sparks Brothers, d’Edgar Wright, mentre que s’acaba d’editar la banda sonora del grup: Annette, a film by Leos Carax-Selections from the Motion Picture Soundtrack (Milan/Sony Music).\nUna Palma d’Honor a Jodie Foster, entregada per Almodóvar\nARXIU | El nou auditori de la Cineteca de Madrid, present al documental The Story of Film: a New Generation, de Mark Cousins\nL’equip sencer d’Annette protagonitzava la primera pujada a la catifa vermella (autoritzada fins a l’entrada dalt del Gran Teatre Lumière sense mascareta) d’un festival amb tota la logística necessària de tests d’antígens i PCR, nasals i de saliva, perquè la Covid no prengui un protagonisme que ja el va obligar a anul·lar la passada edició.\nA l’auditori, a Driver li va tocar d’asseure’s al costat de l’actriu i realitzadora Jodie Foster. Però Driver, com ja és costum des de fa anys, se’n va anar abans que comencés la projecció ja que no veu cap pel·lícula de les que hi participa perquè diu que se sent ridícul en pantalla. En tot cas, Foster ens va fer un discurs amb un francès impecable per agrair la Palma d’Or d’Honor a la seva carrera, va presentar la seva companya que es trobava a la sala, Alexandra, i va acabar rebent el guardó de la mà de Pedro Almodóvar, qui amb pel·lícula o sense, és gaire bé sempre present a La Croisette. Per arrodonir-ho, el realitzador Bong Jong-hoo també va fer el viatge des de Corea del Sud per assistir a la cerimònia com a lligam amb el món pre-pandèmic, com a últim guanyador de la Palma d’Or el 2019 amb Parásitos.\nPrecisament, l’actor principal de Parásitos, Song Kang-ho, forma part del jurat per a la Palma d’Or 2021 presidit pel realitzador nord-americà Spike Lee (que ja ho havia de ser l’any passat) i que a més compta amb les realitzadores franco-senegalesa Mati Diop i austríaca Jessica Hausner, el director brasiler Kleber Mendoça Filho, les actrius estatunidenca Maggie Gyllenhaal i francesa Mélanie Laurent, l’actor francès Tahar Rahim i la compositora i cantant quebequesa Mylène Farmer.\nCom a preàmbul per als periodistes que aquest any sembla que s’hi troben en menor nombre donades les circumstàncies, se’ns va projectar el documental de gaire bé tres hores The Story of Film: a New Generation, que culmina el colossal projecte de quinze hores de la història del cinema per fragments del britànic Mark Cousins. Aquest epíleg empalma amb el cinema en temps pandèmics i, com a resum del millor al segle XXI, hi apareix encertadament Holy Motors de Carax.


L'ocupació recupera nivells d'abans de la crisi als municipis de la Conca del Ripoll i la Riera de Caldes | Ràdio Sabadell\nL'ocupació recupera nivells d'abans de la crisi als municipis de la Conca del…\nRepresentants de les patronals han presentat avui l'Informe de Conjuntura/ Roger Benet\n21.05.2018 15:56 Karen Madrid\nEls 14 municipis de la Conca del Ripoll i la Riera de Caldes recuperen l'ocupació d'abans de la crisi econòmica, segons l'Informe de Conjuntura presentat aquest migdia. Durant el primer trimestre del 2018, a la zona s'han superat els 216.000 llocs de treball; la xifra més elevada des del tercer trimestre del 2008. A més, també baixa l'estacionalitat dels contractes signats, capgirant la desacceleració del creixement econòmic registrada en l'Informe de Conjuntura de l'últim trimestre del 2017. "Hi va haver un alentiment important en el ritme de creació d'ocupació perquè la situació sociopolítica de Catalunya hauria portat algunes companyies a aturar inversions. En la primera part d'aquest any s'haurien reprès", ha explicat el consultor d'Activa Prospect, David Sánchez.\nEntre els sectors que s'han mostrat més dinàmics durant el primer trimestre d'aquest any hi ha el de la informació i comunicacions, que creix prop d'un 12 per cent, i el de materials de transport, que augmenta l'activitat en un 7,5 per cent; tots dos mantenint la tendència iniciada l'any passat. De fet, segons l'Informe de Conjuntura, el sector serveis és el que guanya més pes a la zona, malgrat tractar-se de dues comarques bàsicament industrials. Tot i això, la indústria ha guanyat múscul en l'últim trimestre, ascendint un 3,5 per cent en comparació amb fa un any i complementant quatre anys de recuperació continuada del sector. En canvi, els sectors que menys dinàmics es mostren a la zona de la Conca del Ripoll i la Riera de Caldes són el del reciclatge, amb un descens de l'activitat de l'1,2, i el de paper i arts gràfiques, que baixa un 0,4 per cent.\nLes dades positives recollides en l'últim Informe de Conjuntura també queden plasmades en les sensacions que els empresaris han expressat en l'Enquesta del Clima i Confiança Empresarial. Les perspectives de creixement de cara al segon trimestre del 2018 s'han recuperat un 2,9 per cent, malgrat que hagi baixat un 2,1 per cent respecte fa un any. "S'ha recuperat la confiança perduda en el trimestre anterior. Les respostes pessimistes que havien pujat força han disminuït en benefici de les que preveuen un manteniment de l'activitat i dels preus", ha explicat el primer secretari tècnic del CIESC, Josep Milà.


L'APE denuncia la falta de mesures de les empreses i el Govern davant la pobresa energètica\tL’Aliança contra la Pobresa Energètica surt al carrer per denunciar la falta de mesures efectives de les empreses subministradores i Govern català davant la pobresa energètica – Aliança contra la Pobresa Energètica\nDavant d’aquesta “rentada de mans”, les entitats que formem part de l’Aliança contra la Pobresa Energètica denunciem l’incompliment sistemàtic dels acords de l’Assemblea General de les Nacions Unides – entre d’altres convenis internacionals de drets humans-, on es reconeix el dret de tota persona a un habitatge adequat. D’aquest precepte es desprèn el dret de tota persona a gaudir del dret a un habitatge digne amb accés als serveis bàsics de llum, aigua i gas. Ara bé, la realitat és una altra: la pobresa energètica afecta directament a la salut de les persones: recordem que només el 2012 es van produir a l’Estat espanyol entre 2.400 i 9.600 morts prematures vinculades a aquesta problemàtica. En comparació, la xifra de víctimes en accidents de trànsit a la carretera, una problemàtica molt més reconeguda per les administracions i la societat en el seu conjunt, se situava el 2012 en 1.129 morts. D’altra banda els sindicats de bombers han alertat que almenys el 70 % de les víctimes mortals del 2014 són atribuïbles directament o indirectament a la pobresa energètica.\nQue el cost dels impagaments siguin assumit per les pròpies companyies subministradores, en cap cas per l’administració pública, perquè això significa la transferència de fons públics a ents privats per alimentar els beneficis d’unes quantes butxaques.\n« L’Aliança Contra la Pobresa Energètica dóna suport a la vaga convocada per la plantilla de manteniment d’ENDESA i REE a Catalunya


Coses de Can Loi i altres herbes: Stage a Cal Dani 1.2.\nStage a Cal Dani 1.2.\nEstic retuda... crec que és el resum més clar d'ahir, tot i fer ja 2 hores que m'he aixecat de dormir.\nAhir va començar la jornada a les 9. Havia quedat amb el mestre per anar al mercat de Sant Roc a comprar Pericana, uns pebres secs que aquí adoren. Anàrem a peu per la ciutat, al mercat i després cap al restaurant, parlant, començant a intercanviar dades, vivències, estats, coneixements, impressions... Els del Regne de València, són diferents, precisament ahir vespre en parlàvem, i els alcoians encara ho són més. Ells no ho volen reconèixer, ho neguen, però segur que els d'Alcoi estan culturalment lligats amb Catalunya més que la resta: comerciants, marraners, creatius, lluitadors davant l'adversitat... seria necessari veure quina comunitat concreta va colonitzar la zona, perquè hi posen collons a les coses, i si no, les fan per collons.\nPerò tornant al que ens ocupa... amb Dani també vam comprar una cosa que me va cridar l'atenció al mercat, una espècie de fruit verdós, llarg, que transmatia frescor però que a la vegada donava una impressió d'amargor... Xerràrem del pa de la zona, diuen que no és bo. També xerràrem del concepte de mercat, de la relació de qui cuina amb qui produeix, tenim moltes coses en comú i moltes de les nostres reflexions segueixen la mateixa línia.\nArribàrem al restaurant, vaig fer un cafetet i me vaig posar la roba de feina.\nEn David pelava ous bullits per a fer abisinios i m'hi vaig aferrar perquè estava una mica com un peix dins la pols, encara m'havia d'ubicar dins aquell espai nou.\nDesprés de pelar ous, molts d'ous, vaig passar a pelar patates, a preparar aigua per bullir i a fer croquetes, rodones, de farcit cremós, quasi líquid, males de fer: primer pa ratllat, després ou batut, i més galleta, del tamany d'una pilota de golf.\nEn Co me va ensenyar a fer els cremosos de xocolata...mmmm, i me va fer llepar la cullera.\nVaig tallar pebres i cebes per a fer una vinagreta, sense cap llàgrima.\nPer acabar la prèvia al passe del migdia, vaig , amb l'ajuda de Co, preparar el farcit dels pebres de piquillo.\nI ja entraven els primers.\nEl torn del migdia va esta bé, així mateix hi va haver feineta i vaig aprendre a fer els abisinios i com servir-los. En aquelles hores ja me sentia àgil dins la cuina, ja me veia capaç de respondre les comandes que me feien sense por.\nPassades les 4 de molt, vaig beure un cafè amb llet que me va fer David i anàrem a comprar. A les 6 tocades arribava a casa, repassava anotacions, i a les 7 bones me tirava, literalment, damunt el llit. Mitja hora de becadeta i tornem-hi.\nPer a la nit hi havia moltes reserves, i poc a poc se va anar omplint el restaurant, van omplir del tot i els cambrers començaven a cantar comandes, bé no, les comandes no. La lletra de la cançó d'aquest restaurant canta l'estat de la taula i empeny la cuina a preparar el següent plat. Una taulada pot tastar 5, 6, 7, 8 plats: amanida, abisinions, croquetes, musclos, patates, remenat, bacallà, rellom, clavellines, alguna comanda especial... la cuina de Cal Dani és un tant heterodoxa perquè tot i el respecte sublim cap al client, en Dani fa una mica el que li passa pels collons en cada moment. És magnífic poder fer feina així i omplir, és la senya de la bona manera de fer. Aquí no hi ha carta que valgui, es van fent canvis sobre la marxa, millorant, adaptant, reelaborant.\nEntre una cosa i l'altra a les 2 encara estàvem en dansa, alguns més que els altres.\nSempre m'ha passat, l'stress me fa créixer, necessit stress per a treballar bé sense pensar en cansaments, altres coses, i poder-me centrar en moment i, sobretot, viure'l.\nEn Co, va fregir dos ous a Dani, i els altres varen anar agafant d'aquí i d'allà.\nVaig treure les 4 pardaleries que havia duit a Dani: les espècies de l'arròs brut, prebre bord, sal des trenc, sal de cocó, fonoll marí, albercocs secs, sobrassada, salsa de magrana agra, i galletes d'oli del forn del paners, un èxit, vaja. Només faltava el laccao. En aquests moments, quan la feina baixa, és quan Dani aixampla el seu somriure i els ulls li tornen petits i lluents i te toca. En Dani, és de les persones que toquen, que necessiten tocar i que els toquin, que hi hagi intercanvi d'energia.\nA les 4 estava dutxant-me pensant en com m'era de necessari tocar llit. De fet quan me vaig colgar, el meu company de pis s'anava a dutxar i quan me va venir a dir bona nit, me vaig despertar d'un son tan profund que me pensava que ja era dematí i me venia a despertar.\nAixò comença a rodar, me sent molt còmoda i tothom "m'ajuda". No és el mateix cuinar per 2 que per 10.\nEstimada Ka (nosaltres també et volem dir Ka)! No saps com fruim llegint les teves cròniques, com d'emocionants estem veient-he gaudint. Tant. No saps les ganes que tenim de veure't.\nNina envia'm un mail i diga'm quin dia arribes.\n26 de juliol de 2009, a les 12:06\njo li diré Margot!\nMargot!!!! tot això que poses m'agrada molt, tu vés agafant idees, i vés pensant també quant hem de fer es sopar, o es dinar... Jo tenc vacances a partir de sa primera setmana de s'agost\n27 de juliol de 2009, a les 8:52\nEstimats tots, no sols tu Ka, pels vostres escrits ens arriba l'energia de qualitat humana que esteu visquen aquests dies, gràcies per compartir-la amb tots vosaltres. Des d'aqui tinc ganes de donar-vos una molt forta abraçada a cadascun de vosaltres... De moment virtual!


Les caixes de manualitats de Jack in the Box - totnens\nruta: INICI » ens divertim » Les caixes de manualitats de Jack in the Box\nens divertim, Fem i juguem !, jocs i joguines, joguines educatives, manualitats 0\nAvui les manualitats que us portem venen dins una caixa. De la mà de Juguear us mostrem Les caixes de manualitats de Jack in the Box. Una bona opció per jugar i experimentar de manera creativa amb totes les peces que venen ja preparades. Temàtiques diverses i pensades per a diferents edats per jugar i fer atractives activitats manuals. L’avantatge d’aquestes caixes és que a dins teniu tot el material que els nens necessiten per fer d’explorador de l’espai. visitar la selva o el fons del mar, fer de súper heroi… i moltes temàtiques més.\nLes caixes de manualitats de Jack in the Box amb tot el material que necessiteu\nHi ha cops que els nens tenen ganes de fer manualitats. El problema pot venir quan no disposeu tot el material necessari per fer el que us proposen o no teniu cap idea inspiradora. L’avantatge de les les manualitats de Jack in the Box, és que a dins la caixa ho teniu tot. Capses que contenen tot el material necessari per fer la manualitat proposada. Disposen d’una guia, pas a pas perquè els nens -en el cas que sàpiguen llegir-, tingui prou autonomia per fer la seva creació tot sols.\nA part de la creativitat i l’autonomia per poder-ho treballar sols, les propostes de cada caixa tenen un fil conductor. D’aquesta manera els nens poden ampliar coneixements i aprenentatges sobre un tema concret o, de manera lúdica, es posen en contacte amb diferents entorns i experiències.\nJack in the Box, quina manualitat fem?\nAquest és el cas de la capsa “Explorador espacial” està pensada per a nens a partir de 7 anys. Els nens podran fer 6 manualitats molt interessants relacionades amb el món de l’espai. Un experiment per fer un coet, un calidoscopi, un mòbil del Planeta Solar i un joc de taula de l’espai. Podran fer de cuiners amb una divertida recepta relacionada amb les fases de la lluna. Per acabar poden fer una garlanda decorativa de les Constel·lacions per penjar a l’habitació.\nUn altra capsa de manualitats de Jack in the Box que ens agrada molt és la de “Viatge pel món”. Aquesta està pensada per a nens a partir de 5 anys. Amb el material d’aquesta capsa podran crear unes boniques postals, famosos monuments en 3D i un joc de ninos retallables amb vestits tradicionals d’arreu del món. Si volen poden crear les seves banderes. Un divertit joc de preguntes i respostes posar a prova els seus coneixements sobre diferents països. És molt divertit!\nMés caixes de manualitats JackintheBox\nHi ha una gran varietat de temàtiques per triar: la selva, els esports, la platja, la moda, el mar… També diferents números de manualitats: 2, 3 o 6; segons quanta estona vulguis que els petits de la casa estiguin jugant amb elles.\nLes disfresses de JackintheBox\nA gairebé tots els nens els agrada disfressar-se. A les capses de manualitats de JackintheBox també n’hi ha amb material per a fer disfresses. Podran crear la seva pròpia disfressa de súper-heroi o de princesa amb la capsa “Súper heroi” o “Princesa”. Un cop fets els accessoris podran jugar amb la disfressa que ells mateixos hauran dissenyat i creat.\n*Post de Juguear\n+ info a Juguear\ncorones de Halloween per decorar la porta


Stefano Saletti & la Banda Ikona tanquen aquest dimarts els concerts de Mostra Viva al TEM | Valencia Extra\nEl grup napolità Stefano Saletti & la Banda Ikona tancarà aquest dimarts, 13 d’octubre, la sèrie de concerts oferitsal Teatre el Musical (TEM) dins de la Trobada de Música de la Mostra Viva.\nL’espectacle, que començarà a les 20 hores, farà un recorregut pels sons i cultures de la nostra mar a la recerca d’un llenguatge unificador dels pobles mediterranis, ha explicat l’organització en un comunicat.\nL’esdeveniment comptarà amb les intervencions del doctor en Sociolingüística i presentador del programa d’RTVE ‘Medina’, Bouziane Khodja; la novel·lista, fotògrafa i pintora albanesa Ornela Vorpsi i el periodista de Ràdio France Internationale Yahia Belaskri. A la conclusió del debat, la narradora oral Marina Sanfilippo contarà relats de la més pura tradició Mediterrània en una actuació programada per a les 20.30 hores.


JOSE JAMES PRESENTA "LOVE IN A TIME OF MADNESS"\nPublicado por Periodista Jussara Maria Pires de Moura el octubre 17, 2017\nJosé James arriba a Barcelona el 10 de novembre a les 21h. a la Sala Apolo  en el marc del 19è Festival Mil·lenni.\nL’artista americà José James conegut al món de la música com "la millor mostra del jazz per a la generació del hip-hop". L’artista, amb una banda en viu, combina la fluïdesa del jazz amb cançons sensuals de R&B, que s'estén sobre ritmes de hip-hop.\nEl cantant va tenir un paper protagonista a la pel·lícula Cincuenta sombras más oscuras, estrenada el 17 de febrer d'aquest any 2017, i la seva cançó "They Can’t Take That Away From Me" va ser incorporada a la BSO d'aquest film. Fa una versió molt personal d'aquesta cançó creada per George Gershwin, a partir d'elements del jazz, soul, drum’n’bass i spoken world, la qual es pot veure cantada per ell mateix a la pel·lícula.\nTé una manera molt propia d’interpretar jazz vocal. En aquesta ocasió presenta “Love in a time of madness”, on treballant amb un grup internacional d’escriptors i productors, James està elaborant un nou so i estil inspirat en influències com Frank Ocean, Usher o John Legend, i ampliant el fil de R & B i Hip-hop.\nEn aquest, que és el setè disc d’estudi del cantant neoyorquí, aprofunditza el seu amor per la música negra. Sense allunyar-se del jazz, el seu primer gran amor sempre present, segueix ampliant el seu ventall de gèneres, pero conservant intacte la seva identitat.\nEntrades ja a la venda www.festival-millenni.com


Bautista Güemes renovarà amb el Barça |\nBautista Güemes renovarà amb el Barça\n7 juny 2019 RugbyCat 0 Comment barça rugby, Bauti Guemes, Mercato DH\nEl “10” argentí i el club han arribat a un acord per a un any més\nGüemes jugarà la seva tercera temporada com a blaugrana\nFotografia de FCB\nBauti i catorze més\nEl Barça podrà comptar una temporada més amb el millor jugador de l’equip. Bautista Güemes i el club blaugrana han arribat a un acord per renovar el seu contracte i, a falta tan sols de la signatura, l’argentí jugarà el curs 2019/20 a la Teixonera.\nL’obertura de 29 anys ha estat una campanya més clau en el rendiment dels culers, liderant el conjunt de Sergi Guerrero fins els seus primers playoffs de la Liga Heineken i a la final de la Copa del Rei perduda en el minut 87.\nBauti Güemes en el derbi guanyat al Baldiri Aleu. Foto FCB\n“Bauti” ha jugat enguany 17 partits de la Divisió d’Honor i dos de Copa per a un total de 165 punts, el màxim anotador de l’equip. Però més enllà dels números, l’argentí és fonamental per la seva visió de joc en atac, el peu (tant en joc obert com de cara a pals) i per les genialitats que és capaç de fer per decidir partits. El Barça acutal es construeix a partir de Güemes.\n← Les Bès7ies s’estrenen al Madrid Sevens\nRamiro Pacheco no seguirà al Barça la propera temporada →\nLa secció de rugby se separa del Reus Deportiu i crea un nou club\n4 maig 2017 RugbyCat 0\nJ4 Primera Catalana: El Sitges “B” derrota el Tarragona en l’última acció i escala fins la primera posició empatat amb el Banyoles. El Cornellà suma el tercer triomf consecutiu i victòries del Manresa i el Santa Coloma. Els Enginyers “B” i els Taus s’estrenen\n4 febrer 2015 RugbyCat 0\nJerónimo Berruezo s'incorpora al FC Barcelona


La Reial Societat Espanyola de Química distingeix els investigadors Francesc Illas i Albert Cortijos - Universitat de Barcelona\nInici > Notícies > La Reial Societat Espanyola de Química distingeix els investigadors Francesc...\nLa Reial Societat Espanyola de Química (RSEQ) és una institució dedicada a promoure, divulgar i desenvolupar la disciplina de la química.\nFrancesc Illas, catedràtic del Departament de Ciència de Materials i Química Física i l'IQTC.\nAlbert Cortijos és investigador postdoctoral del programa Beatriu de Pinós al Departament de Ciència de Materials i Química Física i a l'IQTC.\nEl catedràtic Francesc Illas, membre de la Facultat de Química i l’Institut de Química Teòrica i Computacional (IQTC) de la UB, ha estat premiat amb la Medalla de la Reial Societat Espanyola de Química (RSEQ), institució dedicada a promoure, divulgar i desenvolupar la disciplina de la química. Al seu torn, el jurat dels Premis de la RSEQ també ha distingit l’investigador Albert Cortijos, de la Facultat esmentada i l’IQTC, amb el Premi Jove Investigador en la modalitat d’investigador postdoctoral.\nFrancesc Illas, catedràtic del Departament de Ciència de Materials i Química Física, és expert en l’estudi de l’estructura electrònica de superfícies i materials mitjançant mètodes computacionals del camp de la química quàntica, un àmbit sobre el qual ha publicat més de sis-cents articles científics. És cap de la Secció de Química Física al Departament de Ciència de Materials i Química Física de la Facultat de Química de la UB, i va dirigir la Xarxa de Referència d’R+D+I en Química Teòrica i Computacional (XRQTC) durant el període 2006-2019, així com l’Institut de Química Teòrica i Computacional (IQTCUB) de la UB, ubicat a la Facultat de Química, entre el 2008 i el 2018. Membre de l’Acadèmia Europea de Ciències i del comitè editorial de diverses publicacions científiques, va rebre la distinció ICREA Acadèmia 2009 i 2015, i és el primer investigador de la Universitat de Barcelona que ha estat designat membre de la Secció de Química de l’Acadèmia Europaea (2017), entre altres reconeixements.\nAlbert Cortijos és investigador postdoctoral del programa Beatriu de Pinós i va rebre el Premi Ramon Margalef 2021 de la Universitat de Barcelona a la millor recerca publicada en una revista reconeguda en l’àmbit de les ciències experimentals i de la salut derivada d’una tesi doctoral. En el treball premiat, titulat «Field-effects on single molecular circuitry. Electronic transport from synthetic to biological models», es fa servir un camp elèctric per provocar una catàlisi (l’acceleració d’una reacció química) sense la participació de cap substància catalitzadora, procés que facilita produir compostos químics de manera més ràpida i econòmica. Cortijos va llegir el 2017 la seva tesi a la UB, coodirigida pels professors Fausto Sanz Carrasco i Ismael Díez-Pérez. També ha estat distingit amb el Premi Antoni de Martí i Franquès de Ciències Químiques 2018 de l’Institut d’Estudis Catalans pel treball de recerca «Efectes magnètics i electroestàtics sobre circuits moleculars» i ha rebut una de les beques de postdoctorat Junior Leader Incoming 2022 de la Fundació La Caixa.\nLa Reial Societat Espanyola de Química, que ha destacat l’altíssim nivell de les candidatures d’aquesta edició, preveu lliurar els guardons en un acte que tindrà lloc en una data encara per determinar.\nMés informació al web dels Premis de la RSEQ


El Club | Club Voleibol Pòrtol\nLA FUNDACIÓ I PRIMERS ASCENSOS DEL VOLEIBOL PORTOL\nEl Club Voleibol Pòrtol és un club mallorquí fundat l’any 1993. L’equip masculí va pujar en la temporada 1997/1998 a la Primera Divisió Nacional i en la següent temporada (1998/1999) aconseguia l’ascens a la Lliga FEV.\nDurant la temporada, 1999/2000, va disputar com a segon classificat de la lliga regular, la fase final d’ascens a la Divisió d’honor o Superlliga, màxima categoria del voleibol nacional. La temporada, 2000/2001, va estar lluitant entre els primers llocs de la classificació, disputant com a segon classificat de la lliga regular la fase final d’ascens a la Divisió d’honor, aconseguint finalment l’ascens a la màxima categoria del voleibol nacional.\nCONSOLIDACIÓ A LA SUPERLLIGA I EL NOU ESPÒNSOR\nLa temporada, 2001/2002, el club va aconseguir mantenir la categoria quedant classificat en la desena posició d’un total de 14 equips. En la temporada 2002/2003, va millorar la classificació quedant en el setè lloc i el club ja comptava amb algunes figures de renom internacional.\nL’any 2003 Son Amar es va incorporar al projecte com a primer patrocinador. El Son Amar va ser al seu dia el club més important d’Espanya aconseguint:\nSis títols de campió de la Lliga Espanyola.\nCinc campionats de la Copa del Rei\nTres finals europees\nCinquè classificat a la Copa del Món de Brasil de clubs\nSON AMAR PALMA: ALTRA VEGADA VAN ARRIBAR EL TÍTOLS\nEl prestigi que va tenir en el seu moment Palma de Mallorca a nivell del voleibol internacional va ser recuperat durant les temporades 2003/04 i 2004/05. En la primera d’aquestes temporades el club va confeccionar un equip per lluitar per quedar campió de Lliga i de la copa del Rei. Cap d’aquests dos objectius va ser possible però, sens dubte, es van establir les bases d’un dels clubs més poderosos del continent a nivell de potencial esportiu.\nAls títols abans esmentats cal sumar els aconseguits en la temporada 2004/05 amb el nom de Voleibol Pòrtol / Son Amar Palma. Aquest últim any el club ha estat:\nSubcampió de la CEV Cup 2004/05\nSubcampió de la Superlliga 2004/05\nCampió de la Copa del Rei 2004/05\nFI DE L'ÈPOCA SON AMAR AMB TRES DE QUATRE\nLa temporada 2005/06 es va posar el punt i ¿final? al patrocini de Son Amar. El comiat de Damià Seguí com a patrocinador no va poder ser més brillant i la plantilla va disputar quatre competicions i va obtenir tres títols i un sub-campionat:\nSubcampió de la TOP Teams CUP 2005/06\nCampió de la Superlliga 2005/06\nCampió de la Copa del Rei 2005/06\nCampió de la Supercopa 2005/06\nLA IRRUPCIÓ DE VICENTE GRANDE AL CLUB\nL’estiu de 2006 l’equip de la Superlliga canviar el seu nom per passar a denominar-se Drac Palma / CV Pòrtol gràcies al mecenatge de Vicente Grande. La plantilla confeccionada per a la temporada 2006/07 va ser una de les més fortes de la història del club, i els resultats van arribar en forma de títols. I és que en les dues temporades en què Vicenç Grande va patrocinar a l’equip, el Drac Palma va obtenir dos títols de Lliga i una Supercopa, a més de les seves dues primeres participacions a la Champions League, en la primera, convertint-se en un dels sis millors equips d’Europa.\nCampió de la Superlliga 2006/07\nSubcampió de la Supercopa 2006/07\nCampió de la Superlliga 2007/08\nCampió de la Supercopa 2007/08\nDues participacions a la Champions League\nEL PROJECTE UNIFICAT, PALMA VOLLEY\nLa temporada 2008/09 les primeres plantilles del club van passar a denominar-Palma Volley després d’un acord de fusió amb el CV Ícar. En aquesta temporada al Palma Volley va actuar sota un mateix nom i samarreta en les Superligas masculina i femenina, sent l’únic representant espanyol amb dos equips en les màximes categories del voleibol nacional. L’experiència va ser molt positiva perquè es va aconseguir superar un any difícil a causa de la crisi mundial. L’equip de la Superlliga Masculina no va poder començar millor la temporada obtenint el títol de Campió de la Supercopa. Però per Nadal van arribar les retallades i dos jugadors clau van abandonar el club. Tot i això l’equip va finalitzar líder la Lliga regular i alcnazó les semifinals de la Superlliga 07/08 caient en el cinquè partit davant l’Unicaja Almeria. El conjunt femení entrenat per Ernesto Rodríguez va aconseguir la finalíssima de la Superlliga i també va realitzar un digne paper arribant al cinquè partit.\nCampió de la Supercopa masculina 2008/09\nSemifinalista de la Superlliga masculina 2008/09 amb una tercera posició.\nUna participació a la Champions League\nSubcampió de la Superlliga femenina 2008/09\nSubcampió de la Supercopa femenina 2008/09\nL’adéu de Ricardo Ramos, fundador del club el 1992, no ha de suposar un trauma per a un club que té una sòlida estructura i que ara estarà presidit per Carmen Gayà. Nous aires i una plantilla totalment renovada de dalt a baix, en la qual només va quedar un jugador. Nous aires també per la banqueta, ja que Rafa Puerto substitueix el mític Marcelo Méndez, un entrenador talismà que va aconseguir vuit títols per al club més de disputar dues finals europees.\nA la temporada 2010/11 el club va barallar en la Superlliga obtenint la quarta posició a la lliga i a la copa del rei també va participar dins la competició europea.\nLA RENÚNCIA A LA SUPERLLIGA\nEl 29/09/11 al Palma Volley Club Voleibol Pòrtol va notificar a la Reial Federació Espanyola de Voleibol (RFEVB) la renúncia a prendre part en la Superlliga Masculina 2011-2012. La directiva del CV Pòrtol, encapçalada per la seva presidenta Carmen Gayà, va adoptar aquesta traumàtica decisió davant la difícil situació econòmica del club i per tal de poder complir amb tots els compromisos adquirits pel club.\nEl setembre del 2011 el Club Voleibol Pòrtol va tancar un cicle. Un cicle marcat pels èxits obtinguts al llarg de la seva història a la màxima categoria nacional. Després de 10 anys a la Superlliga, el projecte del Club va haver de canviar, també varen haver de canviar els seus propòsits i els seus objectius. Tot això va ser degut a la forta crisi econòmica soferta a escala nacional. Tot i la dura situació, el Club Voleibol Pòrtol va adaptar-se a les noves circumstàncies, tota la junta directiva va enfocar tots els seus esforços i recursos a la seva base.\nDes d'aquell setembre del 2011 fins a la data, el CVPòrtol no ha parat de créixer. Invertir en inculcar als més petits la passió per aquest esport ha sigut la peça clau perquè aquest nou projecte pogués tirar endavant. Òbviament no va ser fàcil renunciar a somnis que un dia el Club va poder tocar amb les seves pròpies mans però certament és un orgull el fet de poder veure tota la gent que forma part d'aquesta gran família portolana.\nLa Superlliga va tenir els seus moments màgics de poder competir amb els millors en l'àmbit nacional però la gran tasca d'ensenyar als més petits aquesta modalitat esportiva també ha tingut i té una màgia que ens omple d'orgull i satisfacció.\nLa filosofia del Club és apostar per entrenadors i entrenadores ajudant-los amb la seva formació per tal que passin a formar part del nostre projecte principal. La formació dels més petits és la peça clau per a després posteriorment obtenir jugadors i jugadores amb un alt nivell tècnic i tàctic.\nTotes les categories van obtenint grans resultats tant a nivell autonòmic com a les diferents participacions en els Campionats d'Espanya. A principis d'aquest any una plataforma digital especialitzada dins el vòlei nacional (TODOVOLEY) ens va classificar a la quarta posició d'un total de 131 clubs a nivell nacional. Per tant són fets que ens fan sentir orgullosos de la gran feina feta.\nDes del Club Voleibol Pòrtol seguirem treballant amb la nostra base per tal de seguir donant a conèixer aquest increïble esport. Probablement d'aquí a uns anys tornarem a llençar un projecte de promoció tant a les categories masculines com femenines, per tal de potenciar els primers equips i que els equips de la base tinguin un referent al qui seguir. Ara però cal seguir fent feina amb els més petits per assegurar-nos un futur prometedor.\nSeguim treballant i actualitzant-nos al mateix temps per tal d'estar a l'avantguarda del vòlei nacional!\nVols formar part d'algun dels nostres equips? Només ens has de contestar aquest formulari i ens posarem en contacte amb tu:\nFormulari petició nou jugador/a.


Arrendaments sense data - Atom\nCerca Arxiu Històric de l'Hospital de la Santa Creu i Sant Pau\n01 - Hospital de la Santa Creu i Sant Pau\nI.6 - Casa del Teatre\n02 - Activitats artístiques i culturals\n04.01 - Arrendaments del Teatre principal\n7.116 - Francesc de Paula Figueras. Proposta d'arrendament\n7.117 - Francesc Portabella i Solans. Proposta d'arrendament després de l'incendi\n7.118 - Josep Antonín i Jover. Proposta d'arrendament després de l'incendi\n7.A - Reglaments del Teatre\n7.B - Arrendaments sense data\nUnitat documental composta 7.B - Arrendaments sense data\nCasa del Teatre\nActivitats artístiques i culturals\nArrendaments del Teatre principal\nArrendaments sense data\nAltres llengües disponibles\nAnglès » Arrendaments sense data\nCAT AHSCP 01-I.6-02-04.01-7.B\ns. XVIII-XX (Creació)\nHospital de la Santa Creu i Sant Pau (Des del 1401)\nHistòria del productor\nL'Hospital de la Santa Creu es funda el 1401 per la fusió de sis petits hospitals de la ciutat de Barcelona dependents del Capítol catedralici o del Consell de Cent. El regeix una “Molt Il·lustre Administració“ formada per dos canonges en representació de la Catedral i dos consellers en representació de la Ciutat. La seva seu es basteix durant el segle XV, un edifici gòtic al Raval de Barcelona.\nEl 1901 l'Hospital arriba a un acord amb els marmessors de Pau Gil, el qual havia instituït un llegat per a la construcció d'un hopital a Barcelona sota l'advocació de Sant Pau. A conseqüència d'aquest acord, el 1914 l'Hospital de la Santa Creu incorpora el nou hospital i passa a anomenar-se Hospital de la Santa Creu i Sant Pau. El 1922 es completa el seu trasllat a l'emplaçament de Sant Pau i deixa completament l'edifici gòtic, on s'ha allotjat durant més de cinc segles. L'Hospital de la Santa Creu i Sant Pau s'inaugura oficialment el 1930.\nA partir del 1991 es succeeixen els canvis institucionals més significatius: s'incorporen dos representants de la Generalitat a la Molt Il·lustre Administració, i es creen sengles fundacions a l'Hospital per a la gestió assistencial i històrico-patrimonial respectivament.\nArxiu Històric de l'Hospital de la Santa Creu i Sant Pau\nDocumentació sobre arrendaments del teatre de l'Hospital o Teatre principal: esborranys de contractes, memorials, tabes i notes.\nInclou, entre d'altres: “Dictamen sobre lo projecte proposat per Francisco Albertanelli [Albertarelli] per encarregar-se lo sant Hospital de les diversions de la casa teatro“ (s. XVIII); “Pactes que los il·lustres señors administradors de l'Hospital general de Santa Creu de la present ciutat poden fer ab lo autor dels còmichs españols per la casa de comèdias tenen en la present ciutat [...]“ (s. XVIII).\nNo subjecta a drets d'autor\nHospital de la Santa Creu i Sant Pau (Productor)\nDates de creació, revisió i eliminació\nMetadades de l'objecte digital\n5 de juliol de 2017 23:53\nÀrea de drets sobre l'objecte digital (URI extern)\nÀrea de drets sobre l'objecte digital (Referència)\nÀrea de drets sobre l'objecte digital (Miniatura)


El Tramvia Blau trigarà anys a tornar a funcionar | betevé\nEl Tramvia Blau trigarà anys a tornar a funcionar\nLa regidora de Mobilitat, Mercedes Vidal, defensa que el transport necessita una "modernització a fons" que costarà anys\nRedacció | divendres, 19 de gen. del 2018, a les 18.21\nEl Tramvia Blau deixarà de funcionar a partir del mes de febrer. A partir de llavors, s’iniciarà una aturada temporal d’aquest transport que, segons ha informat la regidora de Mobilitat, Mercedes Vidal, serà d’anys. Les obres pretenen renovar el servei i fer-ne una “modernització a fons”, tal com ha assegurat Vidal.\nL’aturada indefinida del Tramvia Blau serà d’anys. Així ho ha assegurat la regidora de Mobilitat, Mercedes Vidal, que ha defensat que l’aturada serà llarga perquè “sent un vehicle històric, el manteniment que s’ha de tenir és màxim”. Per aquest motiu, es farà una “modernització a fons” de tota l’estructura del Tramvia Blau en unes obres que Vidal ha titllat de complexes. Un cop enllestida la reforma, aquest transport històric de la ciutat tornarà a circular amb normalitat.\nLa regidora de Mobilitat de l’Ajuntament no ha especificat la durada exacta de l’aturada, ja que , segons ha explicat, és difícil establir un termini perquè es tracta d’una “obra que no s’ha fet mai al Tramvia Blau”. En aquest sentit, Vidal ha destacat que s’està fent “una inversió en patrimoni que feia falta i que fins ara ningú no havia fet”.\nD’altra banda, Vidal no ha fet referència al fet que els treballadors del Tramvia Blau denuncien manca d’informació per l’aturada indefinida.\nERC recull firmes per evitar-ne el tancament indefinit\nEsquerra Republicana de Catalunya ha engegat una campanya amb el lema “Salvem el Tramvia Blau” en la qual recullen signatures per salvar “un dels símbols del patrimoni de la nostra ciutat”. La iniciativa ha superat ja les 10.000 firmes.\n— obres — tramvia


La via populista (Àngel Castiñeira)\nAugmenta la sensació que governar és cada vegada més difícil i que les democràcies no són capaces de controlar els mercats\n5 min. 15/05/2017 19:54\n651x366 La via populista / HULTON ARCHIVE / GETTY La via populista / HULTON ARCHIVE / GETTY\nEls temps que van del Brexit a la candidatura presidencial de Marine Le Pen seran recordats com un període especialment dur de la nostra història recent. Just al final de la darrera crisi econòmica, eclosiona com un fantasma del passat el pitjor malson de tots, la revisitació d’un populisme inquietant.\nL’ordre econòmic establert per Occident en els Acords de Bretton Woods (1944), basat en un sistema de globalització limitada, va donar lloc, en el moment del final de la Guerra Freda (1989), a un model de globalització comercial i financera extrema. Aquesta hiperglobalització econòmica ha comportat guanyadors i perdedors. Els guanyadors han estat les classes mitjana i alta dels països asiàtics i un 1% mundial corresponent als més rics del món. Els perdedors relatius, en canvi, han estat les classes mitjanes occidentals.\nL’explosió de la indústria asiàtica amb massives importacions als països occidentals, l’ofec dels tradicionals sectors manufacturers de menys valor afegit, els processos de deslocalització i externalització, l’augment de la desocupació, la reducció dels salaris dels treballadors menys qualificats en les economies avançades, l’estancament dels ingressos, la sensació que l’ascensor social s’havia aturat o, pitjor encara, s’havia convertit en descensor... tot això ha permès establir de manera convincent -especialment en boca dels líders populistes- la premissa que hi ha un principi de causalitat entre el creixement de la classe mitjana asiàtica i global i l’estancament dels ingressos de les classes mitjanes occidentals.\nLes poblacions perden l’homogeneïtat i les identitats es fan més fràgils, cosa que afavoreix reaccions de por o fins i tot onades d’exclusió\nAssistim també a canvis demogràfics de primera magnitud: els països rics estan envellint, els pobres no. L’augment de les pressions econòmiques, laborals, d’urbanització i de benestar estimulen les migracions procedents dels països subdesenvolupats; grans contingents de persones es veuen mobilitzades amb aspiracions de millora de vida en els aspectes laborals, educatius, sanitaris i socials. Aquestes onades migratòries -i l’important moviment de desplaçats i refugiats que fugen de conflictes bèl·lics als seus països d’origen- han fet augmentar també la diversitat cultural i religiosa dels nostres països i ciutats, de tal manera que les poblacions perden l’homogeneïtat i les identitats es fan més fràgils, cosa que afavoreix reaccions de por o fins i tot onades d’exclusió.\nLa gent més gran i la gent menys formada senten que estan sent marginats dins dels seus propis països i que es modifiquen acceleradament els tradicionals valors d’afiliació i comunitat que els permetien sentir-s’hi inclosos. Davant aquesta situació, les institucions establertes (l’establishment) i els partits democràtics clàssics semblen inoperants. Augmenta la sensació que governar és cada vegada més difícil, que les democràcies no són capaces de controlar els mercats, que s’eixampla la distància entre la vida local de les persones i els grans centres de decisió regional i mundial i que la gestió dels problemes mundials és summament ineficient i complexa.\nHi ha, per tant, moltes raons darrere el malestar i la por dels ciutadans occidentals. Aquest gir afectiu, dominat per estats d’ànims que barregen indignació, ira, còlera, por, odi, ressentiment..., prefigura un desplaçament de valors de les societats occidentals cap a expressions públiques de rebuig de l’ordre establert. És, al capdavall, el territori ideal perquè emergeixi el populisme.\nEls corrents populistes han captat aquest malestar de molts ciutadans i hi han sabut donar veu assenyalant un culpable (la globalització, la immigració, el terrorisme, les elits), oferint una promesa de redempció (tornar als temps de grandesa nacional, posar al davant el propi país) i prometent un conjunt de solucions contundents: el tancament de fronteres, el desmantellament dels fluxos de comerç, l’anul·lació dels sistemes internacionals de cooperació multilateral, l’enfortiment de la sobirania nacional, l’anul·lació de la política dominant i les institucions establertes, l’apel·lació als drets dels ciutadans natius, el rebuig a la circulació de persones, la promesa de restaurar els valors tradicionals i la jerarquia, el foment d’un poder executiu i d’un lideratge forts...\nEls desigs i les emocions de la gent ajuden a canalitzar aquells 'alternative facts' que volen ser creguts, sentits i escoltats per la gent malgrat que siguin falsedats manifestes\nAquests components ideològics i axiològics del populisme -l’antielitisme, el nativisme cultural, el nacionalisme econòmic, l’aïllacionisme geopolític, el proteccionisme comercial, l’antiglobalització, el tradicionalisme, l’unilateralisme, la incorrecció política, la xenofòbia, etc.- no tan sols han accentuat la polarització cultural de les societats democràtiques sinó que també han modificat la mateixa comprensió de les notícies i els valors associats a la informació. El que és rellevant ara en la formació del públic no són els fets objectius, sinó que els desigs i les emocions de la gent ajuden a canalitzar aquells alternative facts que volen ser creguts, sentits i escoltats per la gent malgrat que siguin falsedats manifestes. És el que s’ha definit com a postveritat.\nEstem assistint, per tant, a fenòmens disruptius de naturalesa axiològica, política i geopolítica que, en el pitjor dels escenaris, posarien en joc el futur de la democràcia liberal tal com l’hem conegut i alguns dels seus valors més preuats. La via populista, doncs, tant en el món anglosaxó com -en el futur immediat- en l’Europa continental, es presenta com un desafiament i una amenaça. És justament això el que hem volgut analitzar en profunditat en l’ Anuari dels valors 2016 que acabem de publicar la Fundació Carulla i Esade.


Dones Compromeses per Mislata Archivos - Informa t Mislata\nArchivos por Etiqueta: Dones Compromeses per Mislata\nAquest dimecres Dones amb Compromís va celebrar la I edició dels reconeixements “Dones Compromeses per Mislata”, on l’associació va reconèixer a Clara Peiro i Laredo, jugadora de Club Handbol Mislata, i integrant tant de la selecció valenciana com l’espanyola de la seua categoria i Mª Isabel Romero i Roger directora del CEIP Ausiàs March, amb més de 30 anys dedicades a l’educació. Les homenatjades van rebre una placa en commemoració del 8 de març i un llibre de frases de dones.\nExposició de Dones amb Compromís: Frases de dones\nTot seguit, Dones amb Compromís va presentar l’exposició, Frases de Dones on Carmen García Albero, comissària de l’exposició, va explicar la importància que té la lluita per la igualtat, i encara que s’ha avançat molt encara queda molt camí per recórrer, precisament el dia que 4 dones van ser assassinades.\nDesprés es van repartir algunes de les frases entre el públic assistent perquè llegiren les frases que més els havien impactat i va començar un col·loqui per arribar a punts d’acord. La conclusió a què s’hi va arribar fou que l’educació és el camí per aconseguir la igualtat plena entre dones i homes.\nA l’acte va assistir Javier Gil, regidor i portaveu de Compromís per Mislata, que defensarà al plenari de febrer que es farà hui, una moció per a l’ampliació i intransferibilitat del permís de paternitat. “Aconseguint que els permisos siguen iguals i intransferibles aconseguirem lluitar amb la discriminació de les dones al món laboral”, explica Gil.\nL’exposició frases de dones es podrà visitar en el Centre Jove el Mercat de Mislata fins el 1 de març en horari de 10 a 14 i de 17 a 21.\nGalería de fotos lliurament de plaques, Dones amb Compromís\ncentre jove el mercat • Dones amb Compromís • Dones Compromeses per Mislata • Javier Gil


Programa trimestral de visites al nostre hort – El Rave Negre\nAquest és un projecte destinat a alumnes de la ESO i 6è de primària.\nAmb un mateix grup classe programem tres visites per tal que els alumnes es facin una idea de la temporalitat dels cultius i les feines del camp a cada estació de l’any.\nI.La filosofia del projecte\nL’objectiu del projecte és apropar als joves el camp, els seus cicles i les feines que s’hi desenvolupen per tal d’assolir el respecte cap a la tasca de l’agricultor, l’entorn i els aliments que s’hi produeixen.\nEl projecte Visites a camp s’entén com a suport d’un projecte transversal ja impulsat o amb intenció de crear-se dins del centre educatiu; encaminat a crear consciència pel que fa al respecte per l’entorn i el medi ambient, el consum responsable i la necessitat de que l’alumne es qüestioni les seves necessitats i l’impacte que aquestes tenen en la naturalesa i les persones.\nEls ritmes de la naturalesa i per tant de les feines de pagès varien en funció de l’època de l’any i estan estretament vinculades a les estacions i la climatologia. Per tant, en cada època de l’any els joves desenvoluparan unes tasques diferents de les anteriors. Es tracta d’un aprenentatge vivencial proposant feines concretes que s’han de desenvolupar a camp en el moment de la visita i que els ajudaran a ser conscient del procés i la duresa de produir un aliment, de la temporalitat dels cultius i les bases de la producció agrícola ecològica.\nL’interès per fer visites a camp per part de centres educatius és bastant alt i la voluntat d’aquests és de fer visites d’un sol dia.\nEl Rave Negre, amb el projecte Visites a Camp, pretenem establir un vincle més gran amb l’institut i els joves que ens visitin participant d’un projecte més global que creiem, pot aprofundir més i per tant, fer més viable l’assoliment dels objectius abans citats.\nSense un projecte marc i amb una sola visita, veiem complicat crear aquest lligam entre el camp i els joves i infants i fomentar que aquests, coneguin els processos productius i es replantegin el model de consum i producció actuals.\nApropar la vida de pagès i la cultura catalana als infants\nTransmetre bones pràctiques a l’abast de tothom\nEstablir dinàmiques de consum racional i d’acord amb les necessitats reals\nDes del Rave Negre proposem un mínim de tres visites en un curs escolar (l’ideal seria de quatre), una per estació de l’any assolint així, un cicle anual complert del camp i la feina de pagès.\nEn cada estació els infants i joves podran observar l’hort i les diferents espècies que s’hi cultiven així com també participar de les diferents tasques que el col·lectiu proposem.\nCada visita consta de dos tallers de 1,5 hores aproximadament amb un màxim de 15 alumnes per taller.\nEls tallers finalitzaran al migdia.\nInstitut Celestí Bellera: 4 anys duent a terme el projecte Gallecs amb alumnes de 1er i 2n de la ESO del 2011 al 2015.\nInstitut Marta Estrada: 2 anys duent a terme el projecte amb alumnes de 1er de la ESO del 2015 fins a l’actualitat.\nPublicat a Activitats d'educació Agroambiental, Programa trimestral de visites al nostre hort\n← Visita d’introducció i coneixements bàsics d’agricultura ecològica\nManteniment de l’hort en temps de vacances →


Reserva ara! - Alberg Vallparadis\nReserva directa i fàcilment aquí mateix, tant si tens carnet d’alberguista com si no i, si ho necessites, pregunta’ns tot allò que et calgui per completar la teva reserva a info@albergvallparadis.cat o truca’ns al telèfon d’informació de l’Alberg.\nVeure protocol de mesures COVID-19\nTeniu carnet d'alberguista?\n---PernoctarPernoctar i esmorzarMitja pensióPensió completa\nDades dels/les alberguistes\nAlberguistes de 0 a 3 anys\nAlberguistes de 4 a 6 anys\nAlberguistes de 7 a 13 anys\nAlberguistes de 14 a 29 anys\nAlberguistes de 30 anys o més\nHe llegit i accepto les Condicions de la Reserva. Podeu consultar la informació completa a Condicions Generals de la reserva.\nConsenteixo el tractament de les meves dades. Alberg Vallpardís tractarà les seves dades amb la finalitat de respondre les seves consultes, dubtes o reclamacions. Pot exercir els drets d’accés, rectificació, supressió, portabilitat, limitació i oposició. Consulti la informació completa d'aquest tractament de dades en la nostra Política de Privadesa.\nSí, vull rebre informació periòdica sobre les activitats i promocions de l'alberg.\nfes la reserva a través de Xanascat\nL’Alberg Vallparadís forma part de la Xarxa d’Albergs Socials de Catalunya (Xanascat). Si tens carnet d’alberguista, pots fer la teva reserva a través del portal de reserves de Xanascat i gaudir dels avantatges i beneficis de ser soci/a.\nReserveu a través de Xanascat


Amb el meu petit gra de sorra ajudo a persones de la meva localitat | Banc Farmacèutic\nAmb el meu petit gra de sorra ajudo a persones de la meva localitat\nEntrevistem a la farmacèutica Inmaculada Rico, de Madrid, que ha participat en diverses ocasions en la Jornada de Recollida de Medicaments, i ens explica la seva experiència:\nCom vas conèixer la ONG Banc Farmacèutic?\nUns amics meus van participar en la primera Jornada de Recollida i, quan m’ho van proposar, vaig acceptar de seguida.\nCom valores la participació dels teus clients en la Jornada de Recollida?\nMolt bona, als clients els agrada poder fer alguna cosa per algú que ho necessita i com que entre els medicaments del llistat n’hi ha de tots els preus els clients tenen diferents possibilitats per comprar.\nCom valores la participació dels voluntaris el dia de la Jornada de Recollida?\nLa seva particiació va ser molt bona, semblaven estar molt a gust i també semblava que ja ho havien fet altres anys. Després em vaig assabentar que era la primera vegada que ho feien, i em va sorprendre.\nSents que ajudes a persones sense recursos del teu pais i, en concret, de la teva localitat?\nSí, sento que amb el meu petit granet de sorra ajudo a persones de la meva localitat i és el més bonic.\nRecomanaries la iniciativa a altres farmàcies?\nSí que ho recomanaria, ja que amb un petit esforç es pot fer una cosa molt bonica i molt útil.\nQuè creus que vol transmetre la ONG Banc Farmacèutic?\nQue sempre es pot ajudar a les persones que ho necessiten, encara que sigui amb un gest tant senzill com aquest.\nLa farmacèutica Immaculada Rico, de Madrid.\nEnguany serà el tercer any que la meva farmàcia participa en la Jornada de Recollida\nEl Banc Farmacèutic ja té els llistats del medicaments de les entitats assistencials


Els casos actius se situen a un nivell previ a la irrupció de la variant Delta - Altaveu el diari digital d'Andorra\nEls casos actius se situen a un nivell previ a la irrupció de la variant Delta\nAl llarg del cap de setmana, s’han diagnosticat només set contagis, fet que combinat amb 27 altes ha permès redir en vint els pacients amb la malaltia, que cauen a 54, dada que no es veia des de l’agost de l’any passat\n30/08/2021 (17:26 CET)\nLa pandèmia segueix en franca remissió. De fet, algunes de les xifres s’han tornat a situar al nivell de finals de juny, just abans de la irrupció de la variant Delta. Un bon exemple és la situació dels casos actius. Després d’un cap de setmana amb només set nous contagis, han patit una considerable davallada, fins a poc per sobre del centenar. A la vegada, també hi ha un pacient menys a l’hospital.\nA inicis de juliol, l’arribada de la soca originàriament sorgida de l’Índia, molt més contagiosa, va provocar un repunt dels contagis, tant als països de l’entorn com al Principat. Els positius es van disparar i van tirar per terra la bona evolució que la pandèmia havia tingut des de Setmana Santa. Al llarg de l’agost, però, la situació ha tornat a millorar. I ara, en certa forma, es pot dir que s’ha tornat al moment previ a la irrupció de la variant Delta.\nAl llarg del cap de setmana, un dels pacients ingressats a l’hospital ha estat donat d'alta i, per tant, només en queden quatre, dels quals únicament un a cures intensives\nAl llarg del cap de setmana, Salut ha detectat únicament set contagis. Per tant, una mitjana baixa, per sota dels tres nous pacients diaris. D’aquesta forma, ja són 15.032 les infeccions detectades al Principat des de l’esclat de la crisi sanitària. Paral·lelament, s’han anat donant noves altes, fins a 27.\nI això, per tant, suposa un balanç positiu de 20 pacients actius menys. De 74 baixen a 54. Fins i tot, es tracta d’una dada millor que les registrades a finals de juny, quan els casos actius van arribar a situar-se en 56. Per tant, cal remuntar-se més d’un any enrere, a inicis d’agost del 2020 per trobar una xifra tan baixa. Just abans de la segona onada.\nL’única diferència entre les dades del juny i les actuals es troba a l’hospital. Llavors, no hi havia cap persona ingressada al centre sanitari. Ara encara resten quatre, després d’una alta que s’ha donat al llarg del cap de setmana. D’ells, tres es troben a planta i ja només un, sense respiració assistida, a la unitat de cures intensives.\nI tot això a l’espera que a finals de setmana -inicialment està previst per a dijous-, es reprengui la campanya de vacunació. Llavors, es començaran a inocular segones dosis d’AstraZeneca i primeres de Moderna. Per ara, s’han administrat 95.916 vaccins, que han permès que fins 44.992 persones tinguin ja la pauta completa.


ERC del Ripollès denuncia que el Consell beneficia només quatre pobles amb uns ajuts - Diari de Girona\nERC del Ripollès denuncia que el Consell beneficia només quatre pobles amb uns ajuts\nFins ara les subvencions per camins rurals es repartien entre els 19 municipis de la comarca\nx.v. 14.09.2020 | 23:22\nERC del Ripollès denuncia que el Consell beneficia només quatre pobles amb uns ajuts Diari de Girona\nL'agost passat el Departament de Territori i Sostenibilitat va convocar les subvencions destinades a fer actuacions de camins a la xarxa veïnal i rural. Segons ERC del Ripollès, l'actual equip de govern del Consell Comarcal del Ripollès (JxCat, PSC i MES) va repartir la subvenció de 206.297 euros en només cinc camins de forma unilateral. Exposen que la millora dels cinc camins només afecta quatre municipis i no dinou com s'havia fet sempre.\nL'alcalde de Llanars, Amadeu Rosell, i l'Ajuntament de les Llosses s'han queixat del repartiment. Rosell ha recordat que els municipis petits són els que tenen menys recursos econòmics i més quilòmetres de camí. Ha reiterat «la necessitat de recuperar el consens comarcal i no prendre les decisions de forma unilateral i amb un cert sectarisme». També ha apuntat que, segons el seu criteri, cal ajudar la gent que viu al territori i al sector primari.\nLa consellera Marina Puigcorbé de les Llosses ha plantejat que té pendent reparar alguns camins amb una forta inversió, i ha afirmat que va demanar suport al Consell Comarcal per poder reparar camins i no ha obtingut cap resposta.\nHa explicat que aquest estiu les pluges van provocar desperfectes a camins municipals i una important esllavissada al camí que condueix cap a la part alta de la riera de Merlès, que va deixar masies incomunicades. L'Ajuntament es va veure obligat a fer un camí alternatiu provisional.


Guest House Galateya Gelendzhik Rússia - Ofertes d'hotels amb els MILLORS DESCOMPTES EN LÍNIA\nGuest House Galateya\nKrasnodarskaya ulitsa 28, Gelendzhik, Gelendzhik, Rússia, 353467 - Molt bona ubicació - Veure al mapa\nMés informació sobre Guest House Galateya\nSi el que està buscant és per un hotel ben situat a Gelendzhik, no busqui més enllà de Guest House Galateya. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Guest House Galateya, l'excelent servei i instal.lacions superiors faran de la vostra estada una experiència inoblidable. Les carecterístiques més important de l'hotel inclouen Wi-Fi gratuït en totes les habitacions, transport hotel/aeroport, habitació familiar, instal.lacions de barbacoa, servei de bugaderia.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb piscina privada, aire condicionat, balcó/terrassa, aparell de televisió, nevera a cada habitació. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com sauna, piscina coberta. Si buscau un allotjament còmode i adequat a Gelendzhik, faci de Guest House Galateya la vostra llar.


Granollers, ciutat d’esdeveniments i fires | @meetingranollers\nGranollers acull diverses jornades, fires i esdeveniments que la converteixen en una de les ciutats punteres de Catalunya. La ciutat caudeix d’una situació privilegiada al centre de la comarca del Vallès Oriental, disposa d’edificis singulars vinculats a la indústria tèxtil i d’una oferta comercial especialment atractiva. Entre d’altres esdeveniments importants, Granollers acull una Mitja Marató, està a 5 km del Circuit de Catalunya on es celebra el Campionat del Món de Motociclisme, la Granollers Cup, que és un torneig internacional d’handbol base, la Marxa Matagalls-Granollers, el Trofeu Internacional de Balls de Saló I el Cros Ciutat de Granollers.\nAlhora, Granollers també destaca per les diferents fires que hi tenen lloc, com la Fira de l’Ascensió, que s’ofereix com el gran aparador del Vallès Oriental per a totes aquelles empreses de productes o serveis que volen impulsar el seu negoci. L’any passat, 180 expositors i 65.000 visitants van confiar en aquest esdeveniment, on hi van poder trobar sectors com el motor, el turisme, l’agricultura, la ramaderia i la indústria, secundats per una programació d’oci, amb la gastronomia com a principals actors.\nEn segon lloc és destacable la seva Festa Major, que comença l’últim dijous del mes d’agost i se celebra al llarg d’una setmana. Actualment, a la festa major de Granollers es fan diverses activitats de tot tipus: culturals, lúdiques, gastronòmiques, competitives i anecdòtiques perquè tots, grans i petits, gaudeixin d’una setmana plena d’aventures.\nTambé és rellevant la Fira de nuvis, més coneguda com a Bodamarket, que se celebra del 13 al 14 de febrer. Cada any rep més de 2.000 visites, persones que cerquen personalitzar el seu casament i que troben un bon ventall d’expositors vinculats a aquests tipus de celebració: vestits, flors, fotografia i vídeo, viatges, restauració, estètica, regals…\nUn altre esdeveniment notablement rellevant per la ciutat és el Mercat audiovisual de Catalunya, que té lloc durant el mes de juny. L’Audiovisual MAC és un punt de trobada, intercanvi i reflexió dels professionals del sector de l’audiovisual a Catalunya, que se celebra durant el mes de maig a Roca Umbert Fàbrica de les Arts. La programació sempre inclou jornades de formació amb experts sobre les últimes tendències en l’àmbit de la comunicació i l’audiovisual, així com sessions especialitzades amb representants de models de referència del sector. A més, el Mercat Audiovisual de Catalunya té continuïtat durant tot l’any mitjançant l’Observatori MAC, una plataforma de recursos al servei del sector audiovisual i digital.\nD’altra banda, el segon dissabte de cada mes es celebra una petita fira d’artesans que es posen al carrer d’Anselm Clavé, prop del Museu de Granollers, de març a desembre. En aquesta fira s’hi poden trobar, principalment, complements de la persona, bijuteria, objectes de regal i decoració dissenyats i fets pels mateixos artesans presents a la fira.\nTambé de forma periòdica, en aquest cas el primer i el tercer divendres de cada mes, té lloc una petita fira amb molta varietat de productes artesans locals o d’importació, a bon preu. Es celebra a la plaça de la Porxada, i s’hi ven bijuteria en plata i pedres, artesania en fang o fusta, complements de roba, bonsais, cistelleria, peces de vestir de la Índia o el Perú, herbes aromàtiques, encens, cosmètica d’aloe vera, etc.\nSetmanalment, es celebra el Mercat del dijous, un mercat ambulant del que es té constància escrita ja des de l’any 1040. La seva consolidació té molt a veure amb la bona situació geogràfica de la vila. El mercat del dijous d’avui reuneix més de 400 parades en 2,5 quilòmetres, en els carrers i places més cèntrics. És el mercat de referència del Vallès Oriental. La roba és el producte més representat, seguit de l’alimentació, els complements personals, i el parament de la llar.\nUn altre mercat important és el del vi i formatge. La plaça Lluís Perpinyà és l’escenari d’un mercat dedicat al vi i al formatge que aplega parades de vins de diferents denominacions d’origen catalanes, a més de comptar amb la presència d’alguna bodega de la península. També hi participen els productors d’alguns dels millors formatges d’elaboració artesana. Es celebren dues edicions, generalment al març i al novembre.\nEn el mateix sector de l’alimentació i la gastronomia, dos cops a l’any es celebra a la plaça de la Porxada una fira agroalimentaria amb el nom de “Gastronomia Urbana”, que ofereix una àmplia varietat de productes elaborats de manera artesana.\nA finals de març, Granollers viu una Open night, en què les botigues, els restaurants i els hotels organitzen un esdeveniment festiu i de promoció comercial de la ciutat que permet gaudir d’ofertes i descomptes de manera combinada en centenars d’establiments a partir de les 20 h.\nLa ciutat també acull el mes d’abril la Llotja del vehicle clàssic, en què els amants dels vehicles i les motos clàssiques es donen cita al Parc Firal de Granollers. En aquest espai s’apleguen uns 80 expositors on es compren i venen motos i cotxes clàssics, així com recanvis i accessoris de vehicles descatalogats.\nÉs altament impactant la Fira de Nadal, des del dissabte abans del pont de la Puríssima (6 i 8 de desembre) fins el 24 de desembre. S’hi poden trobar plantes, arbres i flors de Nadal a la plaça de l’Església i ornaments, llums, pessebres i figures de pessebre a la plaça de la Porxada durant les mateixes dates.


Paula Saez 9 de juliol de 2021 (09:56 CET)\nAbandonar una dieta abans de temps no és recomanable, per la qual cosa us expliquem els motius principals pels quals això succeeix i oferim consells per evitar-ho.\nL’estiu ja està aquí i el temps per dur a terme “l’operació bikini” s’acaba. És probable que molts i moltes dels qui van començar a fer dieta fa uns mesos l’hagin abandonat ara per poder gaudir al 100% de la temporada més calorosa de l’any i els excessos que comporta. Portar una dieta equilibrada i duradora en el temps no és gens fàcil.\nPer començar, molts dels plans de dietes que proposen els suposats experts no són adients per a tothom, per la qual cosa sempre serà recomanable consultar un dietista especialitzat per a que valori el nostre cas particular en comptes de deixar-nos guiar per qualsevol guia disponible a Internet.\nHo sabem: fer dieta no és gens fàcil, tot i que aquest fet variarà en gran mesura en funció dels nostres hàbits alimentaris, el tipus de dieta que fem, com sigui la nostra complexió...Tot i això, a continuació us deixem amb una llista de motius comuns que ens fan fracassar en la dieta, a més de recomanacions per mantenir la determinació i no abandonar-la abans de temps.\nPer què fracassem amb la nostra dieta?\nEstablir objectius impossibles: baixar 10kg en una setmana o altres exemples semblants són el tipus d’objectius impossibles (o molt difícils d’assolir) que acaben per perjudicar-nos, ja que quan arribi la data que ens hem posat de límit ens sentirem frustrats i desmotivats. És molt millor establir objectius menors, realistes i que puguem superar.\nNo planificar-nos correctament: si no som massa organitzats i ens saltem el pas d’elaborar un planning detallat i setmanal, acabarem per abandonar la dieta quan passin uns quants dies i no sapiguem què ens toca menjar ni fer cada dia.\nFer dietes inadequades per nosaltres: cada persona és un món. Factors com el metabolisme afecten en gran mesura al tipus de dieta que fem i com ens afectarà, així que no totes valen per a tothom.\nNo obtenir els nutrients diaris necessaris: lligat a l’anterior qüestió, si no fem una dieta adequada i ens deixem convèncer per tot el que llegim a la xarxa, és més que probable que el nostre cos no rebi els nutrients necessaris cada dia i ens demani, a través de diverses senyals, que mengem més i millor.\nConsells per no abandonar la nostra dieta\nConsultar a un especialista: un dietista titulat ens ajudarà a elaborar un pla adequat per al nostre cas particular i ens acompanyarà a través de tot el procés de dieta, per la qual cosa podrem consultar-li sempre que tinguem un dubte.\nOrganitzar-nos i planificar correctament: tenir un pla setmanal d’àpats ens ajudarà a saber què toca menjar cada dia, a més de fer batch cooking si ho necessitem.\nCanviar la nostra mentalitat o hàbits alimentaris: a la llarga, lo ideal serà sempre canviar la forma en la que ens alimentem. Sempre i no de forma temporal com a part d’una dieta. Menjar sa i de forma equilibrada per norma farà que ens canviï el xip i el nostre cos ho notarà a la llarga. Ens podem donar un capritx de tant en tant, però abandonar el consum habitual de productes poc saludables és una missió que agrairem poder complir.